Senieji Krauleidžiai

Senieji Krauleidžiai, Krauleidžiai (, 1936–1938 m. Alt Krauleidschen, nuo 1938 m. Hohenflur) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 14 km į šiaurės vakarus nuo Lazdynų ir 18 km į pietryčius nuo Ragainės, kairiajame Šešupės krante.

 Istorija 
dešinėje|miniatiūra|260px|Senųjų Krauleidžių kaimo bendruomenė 1934–1936 m.

Vietovardis kilęs iš pavardės Krauleidys, Krauleidis (krauleidys, krauleidis – „kraujaleidys“, „šundaktaris“).Vilius Pėteraitis, Martynas Purvinas, Krauleidžiai, 5, Mažosios Lietuvos enciklopedija, 2003 m. Nuoroda tikrinta 2024-09-22.

1785 m. buvo Ragainės Sendvario domenų valsčiaus karališkasis valstiečių kaimas su 8 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 75. Karaliaučius ir Leipcigas, 1785. Nuoroda tikrinta 2024-09-22. 1822 m. – valstiečių kaimas su 63 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 3 (Kr–O), p. 7. Kümmel, Halle, 1822. Nuoroda tikrinta 2024-09-22. 1846 m. – 12 sodybų kaimas su 110 gyventojų.Eduard Messow, Topographisch-statistisches Handbuch des Preussischen Staats, T. 1 (A–K), p. 412. Baensch, Magdeburgas, 1846. 1785 m. minima kaimo priklausomybė Ragainės, XIX a. – Viešvilės, nuo 1902 m. – Vėdaraitiškių evangelikų liuteronų parapijai. 1874 m. pateko į Ragainės apskrityje suformuotą Galbrasčių valsčių, 1909–1945 m. buvo Vėdaraitiškių valsčiaus sudėtyje.Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-09-22. 1905 m. Senuosiuose Krauleidžiuose buvo 15 sodybų, gyveno 96 žmonės, iš jų 58 lietuviai (60,4 %); kaimas valdė 284 ha žemės.Gemeindelexikon für das Königreich Preußen, Heft I, Provinz Ostpreußen, p. 248, 249. Verlag des Königlichen Statistischen Landesamts, Berlin SW, 1907. 

Antrojo pasaulinio karo pabaigoje vietiniams gyventojams pasitraukus į Vokietijos gilumą, ištuštėjo. Po karo dalis kaimo prijungta prie Chvorostiankos () gyvenvietės (buvę Ožiai). Sovietmečiu kaimas nugyventas, 1994 m. buvo tik trijų sodybų liekanų.Vilius Pėteraitis, Martynas Purvinas, Krauleidžiai, 4, Mažosios Lietuvos enciklopedija, 2003 m. Nuoroda tikrinta 2024-09-22.

 Gyventojai 

 Šaltiniai 

Kategorija:Ragainės apskrities gyvenvietės